b'\n_START_ARTICLE_\nGrafinis dizainas\n_START_SECTION_\nPriemon\xc4\x97s\n_START_PARAGRAPH_\nGrafinio dizainerio u\xc5\xbeduotis\xc2\xa0\xe2\x80\x93 pateikti optimalius vizualin\xc4\x97s komunikacijos problemos sprendimo b\xc5\xabdus ir komercin\xc4\x97je, ir nekomercin\xc4\x97je srityje. Sprendimo b\xc5\xabdai ir rezultatai tiesiogiai priklauso nuo kliento suformuluojamos u\xc5\xbeduoties. Komunikavimui paprastai naudojami statiniai elementai\xc2\xa0\xe2\x80\x93 \xc5\xbeod\xc5\xbeiai (tipografija), vaizdai ir kiti grafiniai elementai (vizualin\xc4\x97 med\xc5\xbeiaga). Ta\xc4\x8diau \xc5\xa1iuolaikiniame grafiniame dizaine jau naudojama ir vaizdo animacija bei garsas (pvz., internetin\xc4\x97s svetain\xc4\x97se, kompanij\xc5\xb3 ar produkt\xc5\xb3 animuotose prezentacijose). Grafikos dizainerio veiklos zona\xc2\xa0\xe2\x80\x93 vizualin\xc4\x97\xc2\xa0\xe2\x80\x93 verbalin\xc4\x97 ekpresija. Populiariausi darbo \xc4\xafrankiai\xc2\xa0\xe2\x80\x93 Adobe Creative Suite ir CorelDraw programiniai paketai.\n_START_SECTION_\nLietuvos grafinio dizaino asociacija\n_START_PARAGRAPH_\nLietuvos grafinio dizaino profesionalus vienija 1996\xc2\xa0m. \xc4\xafkurta Lietuvos grafinio dizaino asociacija, kuri 1999\xc2\xa0m. tapo Tarptautin\xc4\x97s dizaino asociacij\xc5\xb3 tarybos ico-D (buvusi ICOGRADA) nare. LGDA atstovauja grafini\xc5\xb3 dizaineri\xc5\xb3 interesus vald\xc5\xbeios institucijose, organizuoja konkursus, parodas, seminarus. 2011\xc2\xa0m. LGDA iniciatyva Vilniuje \xc4\xafvyko tarptautin\xc4\x97 ICOGRADA konferencija \xe2\x80\x9eSpring: ICOGRADA Design Week Vilnius\xe2\x80\x9c. LGDA nariai aktyviai dalyvauja vie\xc5\xa1oje k\xc5\xabrybin\xc4\x97je veikloje, pvz.: dizainerio K\xc4\x99stu\xc4\x8dio Koiros sukurtas \xc5\xbeenklas laim\xc4\x97jo 2011\xc2\xa0m. Europos krep\xc5\xa1inio \xc4\x8dempionato logotipo konkurs\xc4\x85.'